**Styremøte 18.10.20**

**1. Formaliteter**

Møteleder: Ingrid Birgitte Løvoll

Referent: Camilla Finstad Pedersen

Tid og sted: Zoom, kl. 16:15

**2. Tilstede**

Ingrid Landsverk, Ingrid Birgitte Løvoll, Kristine Sandland Kristensen, Markus Mollerud, Marita Uglem Remøy, Henrik Fossmo, Andrea Moksnes, Roar Høiby Brakstad, Camilla Finstad Pedersen

**3. Godkjenning av referat**

Godkjent

**4. Godkjenning av møteinnkallelse og saksliste**

Godkjent

**SAKSLISTE**

**106/20 Leder**

Oppdatering av tiden fremover v/Ingrid Birgitte:

* Siden allmøtet kommer fortløpende er vi nødt til å begynne å se oss rundt etter arvtakere for vervene våre.

Informasjonsmøter

* Leder har deltatt på en del ulike informasjonsmøter med ulike aktører, både knyttet til kommunen og universitetet.
* Blant annet et felles orienteringsmøte angående den nåværende smittesituasjonen mellom NTNU, Trondheim kommune og alle studentledere i Trondheim. Fra kommunen stilte overlegen og smittevernlegen. Fra NTNU stilte prorektor Marit Reitan og seniorrådgiver for kommunikasjon Nina Kotte, som tok opp var hvordan man skal håndtere media i krisesituasjoner.
  + Møtets hovedpunkt var at kommunen sier at smittesituasjonen sånn den er per i dag er forholdsvis avklart, og at de fleste av de over 750 som sitter i karantene er knyttet til smitteutbruddene på Lille London og Barmuda.
  + Studentene er smitta i forskjellige arenaer, og det er nå smitte med spredning i studentmassen. De forventer å finne flere syke etter hvert som studenter i karantene tester seg.
  + Informasjon om smittesporing og isolasjon: hvis du tester positivt får du intervju om nærkontakter og hvor du har befunnet deg de siste 48 timene. Dersom du bor i kollektiv og må i isolasjon grunnet positiv test for covid-19 vil kommunen hjelpe deg med å finne et sted å være, å handle osv.
  + Kommunen hverken forventer eller ønsker at vi ikke skal ha sosiale liv. Vi skal kunne bruke sosiale arenaer, og de presiserte at smitte er uunngåelig, samt at det er ikke vår feil at smittespredningen er slik den er nå. Det de trenger fra oss som studenter er at vi tester oss så fort vi får symptomer, er behjelpelige med smittesporing, er bevisste på hvem vi her sammen med, hvor vi er og hva vi gjør, og bruker smittesporingsregistreringene der vi befinner oss. Kommunen oppfordrer til å spre sosial aktivitet over flere dager: ikke gjør flere ulike sosiale ting på én dag, da det gjør det enklere å spore smitte.
  + NTNU prøver å holde campus åpent. Det er smitte på tre campus, men foreløpig er det tilstrekkelig å overholde generelle råd. Da er det også ekstra viktig å oppfordre til å bruke check-in for å gjøre smittesporing lettere.
  + Det foregår en fortløpende vurdering om hvorvidt fysisk eksamen skal avvikles i enkelte fag for det er mulig.
  + Neste semesters timeplan utformes nå med samme begrensninger som i høst.
  + Det vil være en ny vurdering for sosiale aktiviteter på campus, men basert på nåværende smittesituasjon vil det trolig ikke bli noen ny åpning når smittetallene blandt studentene er såpass høye.
  + Sist, og kanskje viktigst, TA TELEFONEN NÅR NOEN MED UKJENT NUMMER RINGER, DET KAN VÆRE SMITTESPORING SOM PRØVER Å FÅ TAK I DEG!!!

Vedtektsendringer v/Ingrid Birgitte:

Følgende forslag til vedtekstendringer i §1 til §3 er fremmet og vedtatt i styret og vil legges frem til avstemming på allmøtet. Styret forbeholder seg retten til å gjøre redaksjonelle endringer i disse forslagene for å forbedre ordlyden før de presenteres på allmøtet. Det er kun avsnittene hvor endringer er foreslått som vises i dette referatet. Vedtektene i sin helhet ligger tilgjengelig på nettsiden. Endringer vises her i kursiv, forslag til tekst som skal fjernes er markert i kursiv med understrek:

* **§ 1 Formål**
  + *Erudio er linjeforening for lektorstudenter ved NTNU Dragvoll*. Erudio er en partipolitisk uavhengig og fagorganisatorisk nøytral linjeforening som skal sikre samhold og interaksjon *innad i og* på tvers av kull *og hovedfag*. Dette innebærer at Erudio skal stå for en rekke sosiale og faglige arrangementer hvert semester. Erudio skal være i konstant utvikling og være en lærende organisasjon som er åpen for impulser utenfra.
  + Erudio skal være en aktør og stemme innen lærerutdanningen generelt og lektorutdanningen spesielt. *Erudio jobber primært på det lokale plan, men politikken er global.*
* **§ 2 Medlemskap**
  + Studenter under utdanning ved den 5-årige lektorutdanningen ved NTNU Dragvoll har rett til *å kjøpe* medlemskap i Erudio. Medlemskap utover dette regnes for æresmedlemskap. Erudiostyret er ansvarlig for å oppnevne en komite som tildeler æresmedlemskap på vegne av Erudios medlemmer. Komiteen skal bestå av maks 25% sittende styremedlemmer.
* **§ 2.1 Rettigheter og plikter**
* Medlemmene har rett til:

· å delta i medlemsmøter

· å motta referater og annen informasjon fra styret

· å stille til valg i styret *og underkomiteer*

· medlemskort og dets fordeler

* **§ 2.2 Fratakelse av medlem- og æresmedlemskap**
  + Erudiostyret kan frata medlem- og æresmedlemskap fra medlemmer og æresmedlemmer som oppfører seg høyst uforsvarlig, usømmelig og/eller uegnet. For å gjennomføre dette må styret sette seg inn i den gjeldende saken og stemme over om de ønsker å frata medlemskapet. Det kreves 2/3 flertall. *Studenter som gjentatte ganger oppfører seg høyst uforsvarlig, usømmelig og/eller uegnet ved Erudios arrangementer, men som ikke har medlemskap, kan nektes inngang til linjeforeningens arrangementer. En slik oppmøtenekt skal behandles i Erudiostyret, og krever 2/3 flertall (dette forslaget vil muligens flyttes til et annet sted i vedtektene).*
* **§ 3.2.1 Styrets retningslinjer**
* Nestleder

o Skal assistere leder i eventuelle arbeidsoppgaver og være leders stedfortreder ved leders fravær

o Skrive referat fra styremøtene

o Planlegge og arrangere opptaket sammen med faddersjefene

o Planlegge og arrangere allmøtet *i november*

o Lage spørreundersøkelser for å få tilbakemelding fra medlemmene

o Søke om tavleplass hvert år og kontorplass/fristasjon hvert partallsår

* Økonomiansvarlig

o Føre et oversiktlig regnskap med dobbel bokføring og bilag

o Søke midler fra Kulturstyret dersom dette er aktuelt

o Delta på aktuelle kurs arrangert av SiT (dersom økonomiansvarlig ikke har relevant kompetanse fra tidligere)

o Lage budsjett og årsregnskap som er forståelig for styret og medlemmene. *Regnskapet skal følge generelle regnskapsprinsipper og generelle normer for etisk forsvarlig virksomhet.*

o Ansvar for at linjeforeningen driftes ansvarlig med tanke på vedtatt budsjett og risikovurdering

* Aktivitetsansvarlig
  + Bindeledd mellom Erudiostyret og Erudios aktivitetsgrupper
  + Skal bygge opp samhold mellom aktivitetsgruppene
  + Være Erudios kontaktperson med Dragvollkjelleren
  + *Er leder av Koskom*
* Informasjonsansvarlig

o Ansvarlig for at nyttig informasjon om relevante arrangementer, påmeldinger og lignende blir formidlet til medlemmene

o Drifte Erudios informasjonskanaler i sosiale medier *og Erudios nettside*

o Svare på eventuelle spørsmål fra medlemmer, andre linjeforeninger og eksterne aktører

* **§ 3.3 Arbeidsgrupper**
  + Erudios hovedkomiteer; arrangementskomiteen, fagkomiteen, redaksjonen, *koskom* og fadderkomiteen, skal bestå av medlemmer i Erudio.
  + Erudiostyret kan stille krav til arrangement og/eller aktiviteter arrangert av komiteene. Komitemedlemmer har derfor egne fordeler, som for eksempel, men ikke begrenset til, tilgang til Erudiokontoret utenom kontorets ordinære åpningstid. *Erudiostyret kan også gi disse fordelene til medlemmer med særskilt ansvar i aktivitetsgruppene. Det stilles ikke samme krav til aktivitetsgruppene og deres medlemmer har derfor ikke de samme fordelene.*
* **§ 3.4 Tårnuglene**
  + Tårnuglene er en aktivitetsgruppe i Erudio med særlige krav. Gruppen er for personer ved NTNU som ønsker å være en del av Erudio, men som ikke går, eller har gått, en av lektorutdanningene ved Dragvoll. Tårnuglene kan delta på Erudios arrangement og må betale eksternpris dersom dette er oppgitt. *Medlemmer av Tårnuglene har ikke stemme-, forslags- eller diskusjonsrett ved Erudios valg og allmøter. Allmøtet kan godkjenne forslags- og diskusjonsrett ved kvalifisert flertall.*  Medlemmer av Tårnuglene får tilgang til linjeforeningskontoret til Erudio, på grunnlag av at det stilles krav til deres engasjement, og dette er derfor en godtgjørelse. Tårnuglene kan ikke belage seg på *økonomisk* støtte av Erudio. Tårnuglene skal følge særegne retningslinjene som er tildelt.

**107/20 Nestleder**

Oppdatering av tiden fremover v/ Camilla

* Det eneste som står på agendaen er allmøtet. Det blir 11. november kl. 16 i det store auditoriet på Akrinn.
* Fremdeles ønske om å arrangere etterfest, men vanskelig å finne et egnet lokale når store deler av Trondheims uteliv er stengt.
* Fremdeles ønske om å servere pizza: vi må da skaffe noen som kan stå og servere med munnbind og engangshansker.

**108/20 Økonomiansvarlig**

Sparebank1 v/Ingrid:

* Pengene tiltenkt innkjøp av lavvo, så nå blir det lavvo på Lektur!

Digitalisering av allmøte v/Ingrid

* Bør gi mulighet for ekstern stemming for de som ikke har muligheten til å møte opp. Vi kan høre med studentrådet om hvordan de gjør det. Vi må også legge en digital backupplan.

Innsyn i komitèers økonomi i 2021 v/Ingrid

* Må ha oversikt over hva komitéene ønsker å bruke penger på neste år, og vil gjerne ha tiltenkt budsjett for neste år på neste styremøte.

Guttefotball konto v/Ingrid

* Det var en konto tilhørende guttefotball som det stod 10000 på. Disse pengene ble brukt til å betale ligakontikent og kontoen ble fjernet deretter. Alle undergruppers økonomi skal gå igjennom Erudios konto.

Oppdatering av tiden fremover v/Ingrid

* Har purret på SIT angående omdisponering av penger til adobe-pakka
* Pengene vi har fått av SIT skal brukes før jul.
* Har tatt kontakt med SIT ang. Visma, men har ikke fått noe svar.

**109/20 Arrangementsansvarlig**

Oppdatering av tiden fremover v/ Kristine

* Det blir desverre ikke noe ball, da vi ikke kan finne aktører som er både seriøse på smittevern og rimelige nok til at folk er villige til å dra. Ballet utsettes derfor til våren, og det settes ned ny komité da.
* Halloweenfest er i planene, men kan ikke bli på Lille London som planlagt grunnet smitteutbruddet der. Vi kan eventuelt prøve å booke et større lokale.
* Det blir ikke noe åretur, men vi kan arrangere en erstatning. Arrangementsansvarlig er i kontakt med Studenterhytta angående å låne dette for en dagstur.
* Forslag om å dele et privat tiltak i Erudiogruppa hvor en guttegjeng ønsker å leie hytter i Oppdal - delte meninger om dette. Tråden på dette tas opp når det nærmer seg.

**110/20 Redaktør/grafisk**

Oppdatering av tiden fremover v/Marita

* Redaksjonen er i gang med semesterets utgave av Ugleposten.

**111/20 Fagansvarlig v/Ingrid Birgitte (Emma er ikke tilstede)**

Oppdatering av tiden fremover

* Ny quiz 27. Oktober
* Ønsker å foreslå for fagansvarlig at fagkom kan arrangere “Erudio leser til eksamen”; hvor medlemmene kan komme sammen å lese til eksamen. Dette kan f.eks. arrangeres i Sandkassa.

**112/20 Informasjonsansvarlig**

Oppdatering av tiden fremover v/Markus

* Gutteaktivitetsskjema
  + Fått inn en del svar på skjemaet vi sendte ut angående hvilke aktiviteter guttene i linjeforeningen ønsker at vi skal arrangere for å gjøre Erudio mer attraktivt for gutter.
  + Gjengangerne var fotball (evt. å se på fotball sammen), arrangere guttefest, og ølbryggeklubb.
* Ønsker å høre om noen i praksis 3 vil ha takeover på instagram for å vise hvordan praksishverdagen er.
* Skal snakke med håndball om å ha instatakeover når de har trening, da fotball og kor allerede har hatt takeover.

Respons i messenger v/Markus

* Samtlige i styret må bli flinkere til å svare i både i messengersamtale og i facebook-gruppa, ettersom det er viktig at alle blir hørt uavhengig av hvilken mening de har om det som diskuteres.

**113/20 Aktivitetsansvarlig**

Oppdatering av tiden fremover v/Roar

Koskom:

* Skal prøve å forhøre seg om mulighetene for at koskom kan arrangere filmkveld på campus i slutten av november, da blir det trolig julefilm.
* Planlegger å arrangere en kosekveld på mormors søndagen før allmøte, og vil bruke dette til å skape blest rundt allmøtet
* Vil promotere mer på sosiale medier
* Vil gjennomføre en kveld på Dragvollkjelleren hvor de kan sjekke ut kjelleren som lokale, i utgangspunktet kun for medlemmene i komitéen, men muligens også med styret.
* Koskom forsøker å arrangere guttekveld på O’learys

Volleyball:

* I kontakt angående utstyr til oppstart av Volleyball-lag, spesielt hvordan man behandler utstyret med tanke på smittevern

**114/20 Faddersjefer**

Oppdatering av tiden fremover v/Henrik og Andrea

* Prøver å finne arvtakere til faddersjefvervene

**115/20 Eventuelt**

Æresmedlemskap utdeling v/Ingrid Birgitte

* Siden det ikke blir noe ball dette semesteret vil æresmedlemskap deles ut på allmøtet. Det må derfor være avgjort hvem som skal tildeles æresmedlemskap før 11. november.
* Stemmingen vil foregå ved at alle i komitéen har talerett, men kun representant har stemmerett, med mindre representant er inhabil (eksempelvis ved at representanten selv er nominert).

Julekort v/alle

* Det blir i uke 46, Ingrid lager en doodle og vi bestemmer dato utifra den.

Møteplan v/alle

* Neste møte satt til torsdag 29. oktober. Det blir siste møte før allmøtet. Dette møtet er utsatt til kl. 5. Vi avgjør dato for neste møte da.

Møtet hevet 18:53